OnePlus 6 स्मार्टफोन को लेकर फोरम पोस्ट पर अब नई जानकारी सामने आई है। इस बार OnePlus के सीईओ पेटे लाऊ ने इसके बैक में ग्लास होने की पुष्टि की है। बता दें कि OnePlus X के बाद OnePlus 6 कंपनी का दूसरा फोन होगा, जिसमें ग्लास बैक दिया जाएगा। नए फोन के लिए कंपनी ने कुछ घंटों पहले ही नई जानकारी दी थी। ग्लास बैक की पुष्टि के बाद कहा जा रहा है कि OnePlus 6 में वायरलेस चार्जिंग की सुविधा भी होगी। इसके अलावा बता दें कि OnePlus 6 में 5 लेयर की नैनोटेक कोटिंग होगी, जिससे स्मार्टफोन के डिज़ाइन में और निखार आ जाएगा। फोरम की पोस्ट के मुताबिक हैंडसेट पर्पल रंग वेरिएंट में भी आ रहा है।